**ΣΥΛΛΟΓΟΣ ΥΠΑΛΛΗΛΩΝ Κ.Υ. ΥΠΟΥΡΓΕΙΟΥ ΠΑΙΔΕΙΑΣ**

**email:syllogos@minedu.gov.gr** //**www.sykyp.gr** Γρ. 044, τηλ. 3442057-58 fax.3442513

Ανδρέα Παπανδρέου 37 Μαρούσι Τ.Κ. 15180

**Αρ. πρωτ. 62**

**Μαρούσι, 21-10-2015**

**ΠΡΟΣ**: ΟΛΑ ΤΑ ΜΕΛΗ

**ΘΕΜΑ: ΕΚΤΑΚΤΗ ΓΕΝΙΚΗ ΣΥΝΕΛΕΥΣΗ**

Σας προσκαλούμε σε Έκτακτη Γενική Συνέλευση την **Παρασκευή 23 Οκτωβρίου 2015,** ώρα **10.00** στην αίθουσα πολλαπλών χρήσεων Ζακλίν ντε Ρομιγύ, προκειμένου να διαβουλευθούμε για το σημαντικότατο θέμα της **εσπευσμένης και άνευ διαβούλευσης** επιχειρούμενης προσπάθειας τροποποίησης του Οργανισμού του Υπουργείου από την πολιτική ηγεσία του, ώστε να τοποθετηθούν οι **εκλεκτοί (;) της εκπαιδευτικοί-και όχι διοικητικοί υπάλληλοι**, σε θέσεις ευθύνης (Διευθύνσεις, Τμήματα) της Γενικής Διεύθυνσης Σπουδών Πρωτοβάθμιας και Δευτεροβάθμιας Εκπαίδευσης.

Υπενθυμίζεται ότι ο Σύλλογος, δια της Ομοσπονδίας, έχει προσφύγει από το Νοέμβριο 2014 στα διοικητικά δικαστήρια κατά των τοποθετήσεων αποσπασμένων εκπαιδευτικών από τον απελθόντα Υπουργό Ανδρέα Λοβέρδο στις συγκεκριμένες θέσεις ευθύνης με την πρώτη απόφαση εφαρμογής του Οργανισμού του Υπουργείου, στον οποίον ρητά αναφέρεται (άρθρο 66) ότι σε όλες τις οργανικές μονάδες προΐστανται διοικητικοί υπάλληλοι κατηγοριών ΠΕ και ΤΕ.

Η συμμετοχή όλων μας κρίνεται περισσότερο από ποτέ ΑΠΑΡΑΙΤΗΤΗ, δεδομένου ότι αυθαιρεσίες αυτού του είδους, **εάν μείνουν αναπάντητες**, ανοίγουν το δρόμο και για άλλες νομικές αλλοιώσεις, με, ενδεχομένως, τεράστιες αρνητικές επιπτώσεις στον κλάδο μας.

**ΟΛΟΙ ΣΤΗ ΓΕΝΙΚΗ ΣΥΝΕΛΕΥΣΗ ΓΙΑ ΤΟ ΜΕΙΖΟΝ ΘΕΜΑ ΤΗΣ ΤΗΡΗΣΗΣ ΤΗΣ ΝΟΜΙΜΟΤΗΤΑΣ & ΤΟΥ ΣΕΒΑΣΜΟΥ ΣΤΟΝ ΟΡΓΑΝΙΣΜΟ ΜΑΣ**

|  |  |
| --- | --- |
| Για το Διοικητικό Συμβούλιο | |
| Ο ΠΡΟΕΔΡΟΣ  Κώστας Κοτζαμπασάκης | Η ΓΕΝΙΚΗ ΓΡΑΜΜΑΤΕΑΣ  Τόνια Μητσοτάκη |